**Omule**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Omule

...

Omule, ce-alergi prin viață precum printre nouri vântul

Și tot strângi fără măsură de parcă-ai fi nemuritor,

Nu știi că-ntrega-ți viață nu faci decât să-ți sapi mormântul

Și precum vântul printre nouri, totul este trecător?!

...

Ce faci cu-ntreaga ta avere pe care te zbați a strânge

Și-n goana ta fără măsură calci destine în picioare?

Ce vei face după moarte, dacă nimeni nu te plânge,

Iar sufletul de ți-e pierdut, cum ți-l regăsi-vei oare?!

...

Viața de-o ai nu-ți e dată să ajungi s-o risipești

Omule ce strângi averi și trăiești pentru mândrie,

Doar sufletul e cel pe care ești dator să-mbogățești

Și-n el strângi când dăruiești și-mparți numai bucurie!